2016-os angol labdarúgó-szuperkupa
A 2016-os angol labdarúgó-szuperkupa, más néven FA Community Shield a 94. kiírás; egy labdarúgó mérkőzés a 2015–16-os bajnokság és a 2015–16-os FA-Kupa győztese között. A mérkőzést a londoni Wembley Stadionban rendezték 2016. augusztus 7-én, a két résztvevő a 2015-16-os Premier League bajnoka, a Leicester City, és a 2015-16-os FA-Kupa győztese, a Manchester United volt. A mérkőzést 2–1-re nyerte meg a Manchester United, ezzel történelme során 21. alkalommal vihette haza a trófeát.